Source: http://monitorulneamt.ro/campioana-csm-ceahlaul-a-cistigat-si-cupa-romaniei/
Timestamp: 2019-09-17 14:21:34+00:00

Document:
Campioana CSM Ceahlăul a cîştigat şi Cupa României » Monitorul de Neamț și Roman
Campioana CSM Ceahlăul a cîştigat şi Cupa României
■ Voinţa Ion Creangă - CSM Ceahlăul Piatra Neamţ 0-5 (0-2), în finala disputată duminică pe Stadionul Moldova din Roman ■ campionii Ligii 4 au dominat autoritar jocul ■ portarul Burlacu are pe conştiinţă două goluri ■
După cîştigarea titlului de campioană a Ligii 4 Neamţ, CSM Ceahlăul Piatra Neamţ a reuşit să facă eventul, duminică, 10 iunie, cîştigînd faza judeţeană a Cupei României Timişoreana. Finala întrecerii a avut loc la Roman, pe stadionul Moldova, unde pietrenii au înfruntat echipa Voinţa Ion Creangă, finalistă a cupei pentru al doilea an consecutiv. Tinerii elevi ai profesorului Gabriel Rădulescu au învins cu 5-0 (2-0), pe fondul unui joc consistent şi a unei dominări teritoriale cvasitotale. Pietrenii au intrat ceva mai motivaţi în teren, iar asta s-a simţit şi în evoluţia per ansamblu. Ceahlăul a deschis scorul în minutul 9, prin Mateiciuc, la o bîlbă monumentală a portarului Daniel Burlacu. Acesta din urmă, de altfel, a fost şi cheia succesului celor de la Piatra Neamţ, îngropîndu-şi propria echipă prin execuţii neverosimile. De altfel, Voinţa Ion Creangă, pregătită de către instructorul Gheorghe Leonte, nu a prea contat în atac, însă l-a avut permanent pe vîrful Ionuţ Tofan ca un ghimpe în coasta pietrenilor. Jucătorului i-au ieşit cîteva driblinguri, s-a apropiat destul de periculos de poarta lui Teo Cîmpianu, dar nefiind susţinut din spate nu a putut marca. Pe acest fond şi cu un joc mult mai combinativ, cu o posesie net superioară, Ceahlăul a mai punctat o dată, în minutul 16, printr-un şut din afara careului, aparţinîndu-i lui Andrei Vîlea, pe colţul lung, fără şansă pentru portar. Meciul a fost întrerupt la jumătatea primului mitan, pentru ca sportivii să poată să se hidrateze, în condiţiile în care a fost caniculă la Roman, partida fiind programată în plină amiază, cu începere de la ora 11. S-a intrat, aşadar, la vestiare cu un avantaj de două goluri, pe care cei din Ion Creangă nu au putut să îl surmonteze. Au reintrat ceva mai determinaţi în teren, însă din nou singurul lor vîrf a fost rupt de faza de contrucţie, trebuind să alerge după mingi din spate, pe care, de cele mai multe ori, nu reuşea să le transforme în faze periculoase. Mai mult decît atît, junii de la CSM Ceahlăul au continuat munca de construcţie, au pasat mult şi astfel s-au impus pe merit. Portarul Burlacu a mai gafat o dată, la minge destul de moale, dar bine plasată, trimisă spre poarta sa, a boxat în sus cu o mînă, balonul a căzut pe transversală iar de acolo a ajuns la decarul Mateiciuc, care nu a iertat, cu o lovitură plină, cu capul (minutul 54). Voinţa a căzut aproape de tot şi, pe acest fond, au venit şi ultimele două goluri ale pietrenilor. Acelaşi Mateiciuc a făcut 4-0 în minutul 62, scorul final fiind opera lui Ovidiu Toma, în minutul 73, în urma unor faze colective de atac. Partida, care a fost oprită pentru hidratare şi în repriza a doua, s-a desfăşurat într-o atmosferă plăcută, la final oficialii Asociaţiei Judeţene de Fotbal Neamţ înmînînd două cupe, una mai mică, învinşilor şi una de panoplie, pentru învingători. Ceahlăul a sărbătorit evenimentul pe teren, alături de suporterii veniţi de la Piatra Neamţ, cu şampanie şi fumigene, ca-n vremurile bune, fanii aşteptînd cu încredere barajul de promovare în Liga a III-a.
Cuvinte cheie:campioanaCeahlaulcîștigatCSMcuparomânieişi
Sportul pietrean a sclipit în nocturnă
Sentinţe în fraudele de la postliceala sanitară
HCF şi CSM, start în noul campionat
Adversar de Liga 2 pentru CSM Ceahlăul, în Cupă
Educatie22 de minute,
Fotbal28 de minute,
Advertorial3 ore,

References: CSM 
 CSM 
 CSM 
 CSM 
 CSM 
 CSM